+-----------------------------------------------------------------------+
|  ข้อมูลทางการเงินที่สำคัญ                                                   |
+-----------------------------------------------------------------------+

1.  งบการเงิน

1.1 รายงานของผู้สอบบัญชีรับอนุญาต

ความเห็นอย่างมีเงื่อนไข

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท เบอร์ล่า คาร์บอน
(ไทยแลนด์) จำกัด (มหาชน) และบริษัทย่อย (“กลุ่มบริษัท”) และของเฉพาะบริษัท เบอร์ล่า
คาร์บอน (ไทยแลนด์) จำกัด (มหาชน) (“บริษัท”) ตามลำดับ
ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31
มีนาคม 2562 งบกำไรขาดทุนรวมและงบกำไรขาดทุนเฉพาะกิจการ
งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ
และงบกระแสเงินสดรวมและงบกระแสเงินสดเฉพาะกิจการ สำหรับปีสิ้นสุดวันเดียวกัน
รวมถึงหมายเหตุซึ่งประกอบด้วยสรุปนโยบายการบัญชีที่สำคัญและเรื่องอื่นๆ

ข้าพเจ้าเห็นว่า
ยกเว้นผลกระทบซึ่งอาจจะเกิดขึ้นของเรื่องที่กล่าวไว้ในวรรคเกณฑ์ในการแสดงความเห็นอย่างมีเงื่อนไขในรายงานของข้าพเจ้า
งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงินเฉพาะกิจการของกลุ่มบริษัทและบริษัท
ตามลำดับ ณ วันที่ 31 มีนาคม 2562 ผลการดำเนินงานรวมและผลการดำเนินงานเฉพาะกิจการ
และกระแสเงินสดรวมและกระแสเงินสดเฉพาะกิจการ
สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็นอย่างมีเงื่อนไข

กลุ่มบริษัทและบริษัทมีสัดส่วนความเป็นเจ้าของร้อยละ 29.99 ในบริษัท อดิตยา เบอร์ล่า เคมีคัลส์
(ประเทศไทย) จำกัด ซึ่งเป็นบริษัทร่วมโดยมีมูลค่าตามบัญชีของเงินลงทุนเป็นจำนวนเงิน 4,026
ล้านบาท และ 510 ล้านบาทในงบการเงินรวมและงบการเงินเฉพาะกิจการตามลำดับ
ผู้สอบบัญชีของบริษัท อดิตยา เบอร์ล่า เคมีคัลส์ (ประเทศไทย)
จำกัดได้แสดงความเห็นอย่างมีเงื่อนไขในงบการเงินสำหรับปีสิ้นสุดวันที่ 31 ธันวาคม 2561
ของบริษัท อดิตยา เบอร์ล่า เคมีคัลส์ (ประเทศไทย) จำกัด
เกี่ยวกับมูลค่าของเงินให้กู้ยืมระยะยาวแก่กิจการที่เกี่ยวข้องกันแห่งหนึ่งเป็นจำนวนเงิน 315
ล้านเหรียญสหรัฐอเมริกาหรือเทียบเท่า 10,141 ล้านบาท
อันเนื่องมาจากขาดทุนจากการดำเนินงานและขาดทุนสะสมอย่างมีสาระสำคัญของบริษัทที่เกี่ยวข้องกันดังกล่าว
ณ วันที่ 31 มีนาคม 2561 และสำหรับปีสิ้นสุดวันเดียวกัน
และผู้สอบบัญชีของบริษัทร่วมไม่สามารถตรวจสอบเพื่อให้ได้มาซึ่งหลักฐานที่เหมาะสมอย่างเพียงพอเพื่อให้เป็นที่พอใจเกี่ยวกับมูลค่าของเงินลงทุนดังกล่าว
ดังนั้นผู้สอบบัญชีของบริษัทร่วมจึงไม่สามารถระบุได้ว่าจำเป็นต้องปรับปรุงมูลค่าเงินให้กู้ยืมระยะยาวแก่กิจการที่เกี่ยวข้องกันหรือไม่เพียงใด
ข้าพเจ้าจึงไม่สามารถระบุได้ว่าจำเป็นต้องปรับปรุงมูลค่าตามบัญชีของเงินลงทุนในบริษัทร่วมในงบการเงินรวมและงบการเงินเฉพาะกิจการหรือไม่
เพียงใด

ข้าพเจ้าได้ปฏิบัติงานตรวจสอบตามมาตรฐานการสอบบัญชี
ความรับผิดชอบของข้าพเจ้าได้กล่าวไว้ในวรรค
ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า
ข้าพเจ้ามีความเป็นอิสระจากกลุ่มบริษัทและบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ
และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ซึ่งเป็นไปตามข้อกำหนดเหล่านี้
ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นอย่างมีเงื่อนไขของข้าพเจ้า

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี
แต่ไม่รวมถึงงบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานนั้น
ซึ่งคาดว่ารายงานประจำปีจะถูกจัดเตรียมให้ข้าพเจ้าภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ
การอ่านข้อมูลอื่นตามที่ระบุข้างต้นเมื่อจัดทำแล้ว
และพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้า
หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

หากในการปฏิบัติงานข้างต้น
ข้าพเจ้าสรุปได้ว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญ
ข้าพเจ้าต้องรายงานข้อเท็จจริงนั้น อย่างไรก็ตาม
ตามที่กล่าวไว้ในวรรคเกณฑ์ในการแสดงความเห็นอย่างมีเงื่อนไข
ข้าพเจ้าไม่สามารถหาหลักฐานการสอบบัญชีที่เหมาะสมอย่างเพียงพอเกี่ยวกับมูลค่าตามบัญชีของเงินลงทุนของบริษัทในบริษัท
อดิตยา เบอร์ล่า เคมีคัลส์ (ประเทศไทย) จำกัด ณ วันที่ 31 มีนาคม 2562 ดังนั้น
หากผู้บริหารจัดทำข้อมูลอื่นจากงบการเงินดังกล่าว
ข้าพเจ้าจะไม่สามารถสรุปได้ว่าข้อมูลอื่นที่เกี่ยวกับเรื่องดังกล่าวมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ
ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน
ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า
ทั้งนี้ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

+----------------------------------+-----------------------------------+
| การวัดมูลค่า                        |                                   |
| เงินให้กู้ยืมระยะยาวแก่กิจการที่เกี่ยวข้องกัน |                                   |
+----------------------------------+-----------------------------------+
| อ้างอิงถึงหมายเหตุประกอบงบการเงินข้อ 3 |                                   |
| และ 4                            |                                   |
+----------------------------------+-----------------------------------+
| เรื่องสำคัญในการตรวจสอบ             | ได้ตรวจสอบเรื่องดังกล่าวอย่างไร         |
+----------------------------------+-----------------------------------+
| กลุ่มบริษัทและบริษัทให้เ                | วิธีการตรวจสอบของข้าพเจ้า รวมถึง       |
| งินกู้ยืมระยะยาวแก่บริษัทร่วมในต่างประเทศ |                                   |
| ซึ่ง                               | -   อ่านสัญญาเงินให้กู้ยืม               |
| ไม่มีหลักทรัพย์ค้ำประกันโดยคิดดอกเบี้ยอัตรา |     ได้รับหนังสือยืนยันยอด              |
| LIBOR บวกร้อยละ 3.5 ต่อปี           |     และทดสอบการคำนวณดอกเบี้ยค้าง     |
| และม                             | รับเพื่อประเมินว่าการคำนวณดังกล่าวเป็นไปต |
| ีกำหนดชำระคืนเต็มจำนวนในเดือนกรกฎาคม | ามเงื่อนไขที่ระบุไว้ในสัญญาเงินกู้ยืมระยะยาว |
| 2564                             |                                   |
|                                  | -   สอบถาม                        |
| เนื่องจากยอดของเงินให้ก              | ผู้บริหารและสุ่มทดสอบเอกสารที่เกี่ยวข้องเพื่อ |
| ู้ยืมระยะยาวและดอกเบี้ยค้างรับมีสาระสำคัญ | ทำความเข้าใจขั้นตอนที่ผู้บริหารใช้ในการประ |
| และต้องใช้ดุลยพินิจในการประมาณการ     | มาณการกระแสเงินสดในอนาคตของบริษัทร่วม |
| มูลค่าที่จะได้รับคืน                    |                                   |
| ข้าพเจ้าจึงเห็นว่าเ                   | -                                 |
| รื่องดังกล่าวเป็นเรื่องสำคัญในการตรวจสอบ |  ประเมินความเหมาะสมของข้อสมมติและวิธีก |
|                                  | ารที่ใช้ในการจัดทำประมาณการกระแสเงินสด |
|                                  |                                   |
|                                  | -                                 |
|                                  |   ประเมินย้อนหลังโดยการเปรียบเทียบประม |
|                                  | าณการกระแสเงินสดที่จัดทำโดยผู้บริหารในปีก |
|                                  | ่อนกับผลประกอบการทางการเงินที่เกิดขึ้นจริง |
|                                  |                                   |
|                                  | -   วิเคราะห์ควา                    |
|                                  | มอ่อนไหวของอัตราการเติบโตและอัตราคิดลด |
|                                  |                                   |
|                                  | -   พิจารณาความเ                   |
|                                  | พียงพอของการเปิดเผยข้อมูลของกลุ่มบริษัทแล |
|                                  | ะบริษัทตามมาตรฐานการรายงานทางการเงิน |
+----------------------------------+-----------------------------------+

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ
ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง
เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม)
และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทและบริษัท
หรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
ไม่ว่าจะเกิดจากการทุจริตหรือข้อผิดพลาด
และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย
ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป
ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี
ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ
การปฏิบัติงานของข้าพเจ้ารวมถึง

-   ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ
    ไม่ว่าจะเกิดจากการทุจริตหรือข้อผิดพลาด
    ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น
    และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า
    ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด
    เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน
    การตั้งใจละเว้นการแสดงข้อมูล
    การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

-   ทำความเข้าใจในระบบการควบคุมภายในที่เกี่ยวข้องกับการตรวจสอบ
    เพื่อออกแบบวิธีการตรวจสอบที่เหมาะสมกับสถานการณ์
    แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

-   ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

-   สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ
    สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่
    ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ
    ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้สังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง
    หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป
    ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า
    อย่างไรก็ตาม
    เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

-   ประเมินการนำเสนอโครงสร้างและเนื้อหาของงบการเงินรวมและงบการเงินเฉพาะกิจการโดยรวม
    รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

-   ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม
    ข้าพเจ้ารับผิดชอบต่อการกำหนดแนวทาง การควบคุมดูแล
    และการปฏิบัติงานตรวจสอบกลุ่มบริษัท
    ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่างๆที่สำคัญรวมถึงขอบเขตและช่วงเวลาของการตรวจสอบตามที่ได้วางแผนไว้
ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่างๆ
ที่มีนัยสำคัญที่สุดในการตรวจสอบ
งบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ
ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว
หรือในสถานการณ์ที่ยากที่จะเกิดขึ้น
ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

(อรวรรณ ชุณหกิจไพศาล)

ผู้สอบบัญชีรับอนุญาต

เลขทะเบียน 6105

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

27 พฤษภาคม 2562

1.2 ตารางสรุปงบการเงิน

งบแสดงฐานะการเงิน (ตรวจสอบแล้ว) (หน่วย : บาท)

[]

งบแสดงฐานะการเงิน (ตรวจสอบแล้ว) (ต่อ) (หน่วย : บาท)

[]

งบกำไรขาดทุน (ตรวจสอบแล้ว) (หน่วย : บาท)

[]

งบกำไรขาดทุนเบ็ดเสร็จ (ตรวจสอบแล้ว) (หน่วย : บาท)

[]

งบกระแสเงินสด (ตรวจสอบแล้ว) (หน่วย : บาท)

[]

งบกระแสเงินสด (ตรวจสอบแล้ว) (ต่อ) (หน่วย : บาท)

[]

3.  อัตราส่วนทางการเงิน (เฉพาะบริษัทฯ)

[]

อัตราส่วนทางการเงิน (งบการเงินรวม)

[]

+-----------------------------------------------------------------------+
| การวิเคราะห์และคำอธิบายของฝ่ายจัดการ                                       |
+-----------------------------------------------------------------------+

การผลิตและยอดขาย

รายได้จากการขายเพิ่มขึ้นเป็น 8,550 ล้านบาท เมื่อเทียบกับ 7,324 ล้านบาท ในปีก่อน
ซึ่งรายได้ที่ปรับตัวเพิ่มขึ้นเนื่องจากราคาน้ำมันที่ปรับตัวสูงขึ้น การผลิตและปริมาณขายของบริษัทฯ
ปรับตัวลดลงเมื่อเทียบกับปีที่ผ่านมา การผลิตในปีนี้มีปริมาณรวมทั้งสิ้น 199,269 เมตริกตัน
ซึ่งลดลงร้อยละ 3.5% เมื่อเทียบกับ 206,363 เมตริกตัน ในปีก่อน ปริมาณการขายในปีนี้ลดร้อยละ
4.6%ที่ 216,784 เมตริกตัน เทียบกับ 227,032 เมตริกตัน ในปีก่อน
ปริมาณการขายลดลงเนื่องจากลูกค้าในประเทศมีการสั่งซื้อน้อยลง

รายได้อื่น

ในงวดปัจจุบัน บริษัทฯ มีรายได้จากเงินปันผลรับ ดอกเบี้ยรับและรายได้อื่น จำนวน 590 ล้านบาท
เทียบกับปีก่อนจำนวน 473 ล้านบาท เนื่องจากดอกเบี้ยรับ ในงวดปัจจุบันบริษัทฯ
มีกำไรจากอัตราแลกเปลี่ยนจำนวน 143 ล้านบาท เทียบกับขาดทุนจากอัตราแลกเปลี่ยนจำนวน 455
ล้านบาท ในปีก่อน

ต้นทุนขายและค่าใช้จ่าย

ต้นทุนขายในงวดปัจจุบันมีจำนวน 6,298 ล้านบาท ซึ่งคิดเป็นร้อยละ 73.7% ของยอดขาย เทียบกับ
5,089 ล้านบาท ซึ่งคิดเป็นร้อยละ 69.5% ของยอดขายในปีก่อน บริษัทฯ
มีความคิดริเริ่มหลายอย่างในการปรับปรุงประสิทธิภาพ เช่น มุ่งเน้นการสั่งซื้อวัตถุดิบ
การเพิ่มประสิทธิภาพการผลิตและการปรับต้นทุนเพื่อให้บริษัทฯ รักษาอัตราผลตอบแทน

ในงวดปัจจุบันบริษัทฯ
ได้มีการควบคุมค่าใช้จ่ายอย่างเคร่งครัดมีผลทำให้ค่าใช้จ่ายในการขายและบริหารในงวดปัจจุบันมีจำนวน
562 ล้านบาท เทียบกับ 555 ล้านบาท ในปีก่อน

ผลกำไร

ในงวดปัจจุบันบริษัทฯ บันทึกกำไรสุทธิรวม จำนวน 2,584 ล้านบาท เมื่อเทียบกับกำไรสุทธิจำนวน
2,282 ล้านบาท ในปีก่อน สาเหตุหลักที่ส่งผลให้กำไรลดลงเมื่อเทียบในปีก่อน เนื่องจากปีก่อน
กำไรสุทธิของบริษัทฯ (งบการเงินเฉพาะกิจการ) เพิ่มขึ้นจากจำนวน 1,272 ล้านบาท เป็น
1,973 ล้านบาท เทียบกับปีก่อน เนื่องจากบริษัทฯ
มุ่งเน้นการขายและการจัดซื้อวัตถุดิบควบคู่ไปกับการเพิ่มประสิทธิภาพของต้นทุน

สถานะทางการเงิน (เฉพาะของบริษัทฯ)

สินทรัพย์

มูลค่าสินทรัพย์ทั้งสิ้น ณ วันที่ 31 มีนาคม 2562 เท่ากับ 15,672 ล้านบาท เทียบกับ 14,221
ล้านบาท ณ วันที่ 31 มีนาคม 2561 เนื่องจากสาเหตุดังนี้

-   เงินสด

เงินสดหรือรายการเทียบเท่าเงินสดรวมเงินฝากระยะสั้น มีจำนวน 3,212 ล้านบาท ณ วันที่ 31
มีนาคม 2562 เทียบกับ 1,027 ล้านบาท ณ วันที่ 31 มีนาคม 2561

-   สินค้าคงเหลือ

สินค้าคงเหลือของบริษัทฯ มีจำนวน 897 ล้านบาท เทียบกับ 1,102 ล้านบาท ในปีก่อน
เนื่องจากวัตถุดิบและสินค้าระหว่างทางลดลง

-   ลูกหนี้การค้าและลูกหนี้อื่น

ลูกหนี้การค้าและลูกหนี้อื่นมีจำนวน 1,277 ล้านบาท เปรียบเทียบกับ 1,228 ล้านบาท ณ วันที่ 31
มีนาคม 2561 เนื่องจากราคาขายเพิ่มขึ้น

-   ที่ดิน อาคารและอุปกรณ์

มูลค่าสุทธิของที่ดิน อาคารและอุปกรณ์ (หลังหักค่าเสื่อมราคา) มีจำนวนเท่ากับ 1,497 ล้านบาท
เปรียบเทียบกับ 1,319 ล้านบาท ณ วันที่ 31 มีนาคม 2561 ในงวดปัจจุบันเพิ่มขึ้นจำนวน 388
ล้านบาทในที่ดิน อาคารและอุปกรณ์ และรายการตัดจำหน่ายจำนวน 58 ล้านบาท

หนี้สินและส่วนผู้ถือหุ้น

เจ้าหนี้การค้า ณ วันที่ 31 มีนาคม 2562 ลดลงอยู่ที่จำนวน 773 ล้านบาท เทียบกับ 1,175 ณ
วันที่ 31 มีนาคม 2561
ทั้งนี้การปรับปรุงนี้เป็นไปในแนวทางที่จะช่วยให้การบริหารเงินทุนหมุนเวียนดีขึ้น

ส่วนของผู้ถือหุ้นเพิ่มขึ้นมาเป็น 14,180 ล้านบาท ณ วันที่ 31 มีนาคม 2562 จาก 12,512
ล้านบาท ณ วันที่ 31 มีนาคม 2561 ซึ่งในจำนวนที่เพิ่มขึ้น 1,688 ล้านบาท
มาจากกำไรสุทธิจำนวน 1,973 ล้านบาท เงินปันผลจ่ายจำนวน 300 ล้านบาท ในปีก่อน

กำไรต่อหุ้นขั้นพื้นฐาน

ในงวดปัจจุบัน บริษัทฯ มีผลกำไรต่อหุ้นขั้นพื้นฐานเพิ่มขึ้นเป็น 6.58 บาทต่อหุ้น
เปรียบเทียบกับกำไรต่อหุ้นที่ 4.24 บาทต่อหุ้น ในปีที่ผ่านมา ซึ่งเป็นผลมาจากกำไรที่ปรับตัวดีขึ้น

มูลค่าหุ้นตามบัญชีต่อหุ้น

ณ วันที่ 31 มีนาคม 2562 มูลค่าหุ้นตามบัญชีต่อหุ้นอยู่ที่ 47.27 บาท เปรียบเทียบกับ 41.71 บาท
ณ วันที่ 31 มีนาคม 2561 เนื่องจากเงินปันผลที่จ่ายในระหว่างปี

การวิเคราะห์อัตราส่วนทางการเงิน (เฉพาะของบริษัทฯ)

สภาพคล่อง

บริษัทฯ มีอัตราส่วนทุนหมุนเวียนเท่ากับ 3.98 ณ วันที่ 31 มีนาคม 2562 เทียบกับ 2.09 ณ วันที่
31 มีนาคม 2561 เช่นเดียวกับอัตราส่วนสภาพคล่องหมุนเร็วของบริษัทยังคงอยู่ที่ 3.32 เทียบกับ
1.37 อย่างไรในปีก่อนก็ตามบริษัทฯ
ปฏิบัติตามนโยบายการบริหารเงินสดอย่างรอบคอบและรักษาสภาพคล่องทางการเงินที่ดี

ความสามารถในการทำกำไร

อัตราส่วนกำไรขั้นต้น (Gross profit margin) ของบริษัทฯ ปรับตัวดีขึ้นเท่ากับ 26.3%
เทียบกับ 30.5% ในปีก่อน เนื่องจากบริษัทฯ มุ่งเน้นการให้ความสำคัญในการจัดซื้อวัตถุดิบ
มุ่งเน้นลูกค้าเพิ่มขึ้นและการควบคุมค่าใช้จ่ายอย่างเคร่งครัด

ประสิทธิภาพในการดำเนินงาน

อัตราการหมุนเวียนของสินทรัพย์ในงวดปัจจุบันปรับตัวเพิ่มขึ้นมาเป็น 155% เทียบกับ 107% ในปีก่อน
การปรับตัวดีขึ้นเนื่องจากกำไรสุทธิเพิ่มขึ้นก่อนหักค่าเสื่อมราคา